60. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 279 της 17/30 Μαρτ. 1981  (ΦΕΚ Α' 78) Περί ρυθμίσεως θεμάτων αναγομένων εις τα της ιδρύσεως επεκτάσεως, μεταφοράς, εγκαταστάσεως, διαρρυθμίσεως και λειτουργίας βιομηχανιών και βιοτεχνιών ως και πάσης φύσεως μηχανολογικών εγκαταστάσεων και αποθηκών. Έχοντες υπόψη: 1.Τας διατάξεις του άρθρ. 29 του Νόμ. 1116/1981 (ΦΕΚ 8/Α/14.1.1981) "για την παροχή κινήτρων ενισχύσεως της περιφερειακής και οικονομικής αναπτύξεως της Χώρας και την ρύθμιση συναφών θεμάτων". 2.Την υπ' αριθ. 1/9.2.1981 γνωμοδότησιν του παρά τω Υπουργείω Βιομηχανίας και Ενεργείας Συμβουλίου Βιομηχανίας και Βιοτεχνίας. 3.Την υπ' αριθ. 187/1981 γνωμοδότησιν του Συμβουλίου της Επικρατείας, προτάσει του Υπουργού Βιομηχανίας και Ενεργείας, αποφασίζομεν: Άρθρ.1.-Καταργείται η, υπό των κειμένων διατάξεων, προβλεπομένη άδεια σκοπιμότητος προκειμένου περί ιδρύσεως, επεκτάσεως ή μεταφοράς βιομηχανικών ή βιοτεχνικών επιχειρήσεων καθ' άπασαν την Χώραν. Άρθρ.2.-1.Καταργείται η, υπό των κειμένων διατάξεων, προβλεπομένη άδεια διαρρυθμίσεως. 2.Καταργείται η, υπό των κειμένων διατάξεων, προβλεπομένη άδεια εγκαταστάσεως και επεκτάσεως δια βιομηχανικάς ή βιοτεχνικάς θθεπιχειρήσεις εχούσας μηχανολογικάς εγκαταστάσεις κειμένας εντός των νομίμως καθοριζομένων Βιομηχανικών Περιοχών της Χώρας. 3.Δεν απαλλάσσονται της υποχρεώσεως εφοδιασμού δια της, υπό των κειμένων διατάξεων, προβλεπομένης αδείας εγκαταστάσεως, επεκτάσεως και λειτουργίας, αι βιομηχανικαί και βιοτεχνικαί επιχειρήσεις αι οποίαι διαθέτουν μηχανολογικάς εγκαταστάσεις κειμένας εντός των ορίων του ηπειρωτικού τμήματος του Νομού Αττικής μετά των νήσων Σαλαμίνος και Αιγίνης, ανεξαρτήτως του ύψους της κινητηρίου δυνάμεως του μηχανολογικού εξοπλισμού των. (Αντί για τη σελ. 80,437(α) Σελ.  80,437(β) Τεύχος 1403 Σελ. 71 - 533 Προστασία και Κίνητρα Ιδιωτικών Επενδύσεων 13.Γ.α.59-60 Άρθρ.3.-Αι, δια την εγκατάστασιν και λειτουργίαν ιδρυομένων και επεκτεινομένων βιομηχανιών ή βιοτεχνιών ως και πάσης φύσεως μηχανολογικών εγκαταστάσεων και αποθηκών, κειμένων εντός των ορίων του Νομού Αττικής, απαιτούμεναι άδειαι χορηγούνται εντός 2 μηνών από της υποβολής της σχετικής αιτήσεως μετά πλήρων δικαιολογητικών, εφαρμοζομένων κατά τα λοιπά των σχετικών διατάξεων του Α.Ν. 207/1967 "περί εγκαταστάσεως και λειτουργίας βιομηχανιών, βιοτεχνιών, πάσης φύσεως μηχανολογικών εγκαταστάσεων και αποθηκών και περί άλλων τινών συναφών διατάξεων". Άρθρ.4.-1.Από της ισχύος του παρόντος ΙΙ.Δ/τος καταργούνται αι κάτωθι διατάξεις: α.Ο Α.Ν.29-5/3.6.1935 "περί ιδρύσεως και επεκτάσεως βιομηχανιών". β.Ο Α.Ν. 966/46 "περί τροποποιήσεως διατάξεων του Α.Ν. της 3.6.1935 "περί ιδρύσεως και επεκτάσεως βιομηχανιών". γ.Το άρθρ. 7, παρ. 1, 2 και 3, του Ν.Δ. 4256/1962 "περί ιδρύσεως και επεκτάσεως βιομηχανιών και βιοτεχνιών". δ.Ο Νόμ. 4480/65 "περί τροποποιήσεως και συμπληρώσεως του Ν.Δ. 4256/62 "περί ιδρύσεως και επεκτάσεως βιομηχανιών και βιοτεχνιών και άλλων τινών διατάξεων". ε.Το Π.Δ. 738/1978 "περί ιδρύσεως, επεκτάσεως ή μεταφοράς βιομηχανιών και βιοτεχνιών". στ.Το Π.Δ. 937/1979 "περί τροποποιήσεως των διατάξεων του υπ' αριθ. 738/78 Π.Δ/τος περί ιδρύσεως, επεκτάσεως, η μεταφοράς βιομηχανιών και βιοτεχνιών". 2.Καταργείται ωσαύτως πάσα διάταξις γενική ή ειδική, αναφερόμενη εις θέματα αδειών σκοπιμότητος, μη ρητώς μνημονευομένη εις την προηγουμένην παράγραφον, αντικειμένη όμως προς τας διατάξεις του παρόντος Π.Δ/τος. 